PATVIRTINTA

 Rietavo Lauryno Ivinskio gimnazijos

 direktoriaus įsakymu 2017-04-18

 įsakymu Nr. V-101

**RIETAVO LAURYNO IVINSKIO GIMNAZIJA**

 **MOKINIŲ/VAIKŲ APŽIŪROS DĖL ASMENS HIGIENOS, PEDIKULIOZĖS IR NIEŽŲ TVARKOS APRAŠAS**

**I BENDROSIOS NUOSTATOS**

1. Rietavo Lauryno Ivinskio gimnazijos (toliau tekste – Gimnazija) mokinių/vaikų apžiūros dėl asmens higienos, pedikuliozės ir niežų tvarkos aprašas (toliau – Aprašas) parengtas vadovaujantis Lietuvos Respublikos žmonių užkrečiamųjų ligų profilaktikos ir kontrolės įstatymu; LR Sveikatos apsaugos ministro 2016 m. rugsėjo 1d. įsakymu Nr. V-966 „Visuomenės sveikatos priežiūros mokykloje tvarkos aprašas“; Lietuvos higienos norma HN 75:2016 „Įstaiga vykdanti ikimokyklinio ir/ar priešmokyklinio ugdymo programą. Bendrieji sveikatos saugos reikalavimai, patvirtinti Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313, LR Sveikatos apsaugo ministro 2017 m. kovo 13 d. įsakymu Nr. V-284 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“. Užkrečiamųjų ligų profilaktikos ir kontrolės centro ir Vilniaus universiteto Medicinos fakulteto Infekcinių ligų, dermatovenerologijos ir mikrobiologijos klinikos parengtomis rekomendacijomis „Pedikuliozės epidemiologinė priežiūra ir kontrolė“ (Vilnius, 2007) (http://www.ulac.lt/uploads/tekstai/rekomendacijos/pedikul1.pdf).

 2. Aprašas reglamentuoja mokinių/vaikų apžiūrą dėl asmens higienos pedikuliozės ir niežų.

**II. APŽIŪROS DĖL MOKINIŲ/VAIKŲ ASMENS HIGIENOS, PEDIKULIOZĖS**

**IR NIEŽŲ ORGANIZAVIMAS**

3. Gimnazijos direktorius atsakingas už mokinių/vaikų asmens higienos, pedikuliozės ar niežų profilaktikos organizavimą;

 3.1. Mokinių/vaikų tėvai/globėjai, pasirašydami Mokymo sutartį, leidžia pagal planą ir esant būtinumui, organizuoti vaiko apžiūras/patikrinimus dėl asmens higienos, pedikuliozės, niežų ir įsipareigoja nedelsiant pasiimti mokinį/vaiką iš Gimnazijos, kai jam apžiūrų metu randama utėlių ar glindų.

**III. PROFILAKTINĖ MOKINIŲ/VAIKŲ TIKRINIMO PROCEDŪROS**

**VYKDYMO TVARKA**

4. Patikrinimą rekomenduojama atlikti po vasaros ir žiemos atostogų ir pagal epidemiologines reikmes.

5. Privaloma imtis visų priemonių, kad ugdytinis būtų apsaugotas nuo viešo izoliavimo, pažeminimo ir kitų neigiamų pasekmių.

6. Patikrinimą atlieka Gimnazijoje esantis visuomenės sveikatos priežiūros specialistas.

7. Prieš kiekvieną patikrinimą mokinys/vaikas informuojamas apie tai, kas bus daroma ir kodėl tai reikia daryti.

8. Patikrinimas yra atliekamas atskiroje patalpoje, kurioje yra vandens bei muilo (pvz.: sveikatos kabinetas).

10. Mokinys/vaikas, kuriam įtariama pedikuliozė ar niežai, turi būti atskirtas nuo kitų mokinių/vaikų. Informuojami tėvai/globėjai, kad pasiimtų vaiką iš Gimnazijos.

11. Baigus patikrinimą ir įtarus pedikuliozės ar niežų atvejį, visuomenės sveikatos priežiūros specialistas privalo informuoti mokinių grupės/klasės vadovą ir tėvus/globėjus telefonu ar tiesiogiai. Taip pat tėvams/globėjams suteikti informaciją apie pedikuliozės profilaktiką.

12. Mokinys/vaikas į Gimnaziją gali sugrįžti tik tada, kai yra visiškai išgydyta pedikuliozė ar niežai.

13. Kai kuriais atvejais Gimnazija gali pareikalauti iš tėvų raštiško patvirtinimo, kuriame tėvai /globėjai nurodo, kokiomis priemonėmis ir kada buvo pradėtas gydymas nuo pedikuliozė ar niežų.

14. Užfiksavus užkrečiamų ligų (pedikuliozės ar niežų) atvejus Gimnazijoje, visuomenės sveikatos priežiūros specialistas teisės aktų numatyta tvarka informuoja reikalingas institucijas. Vykdo tolimesnes prevencijos priemones Gimnazijoje.

**IV. BAIGIAMOSIOS NUOSTATOS**

16. Gimnazijoje esantis visuomenės sveikatos priežiūros specialistas atsakingas už mokinių/vaikų asmens higienos, pedikuliozės ir niežų prevencijos ir patikrų vykdymą. Visuomenės sveikatos priežiūros specialistas savo funkcijoms vykdyti pasitelkia Gimnazijos bendruomenę (pedagogus, mokinius/vaikus, jų tėvus (globėjus, rūpintojus).

17. Tvarkos vykdymo kontrolę vykdo Gimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA:

Klaipėdos raj. savivaldybės visuomenės sveikatos biuro

Direktorė Neringa Tarvydienė